Používateľská príručka WALKMAN
Tlač
Úvodná strana > Dôležité informácie > Upozornenia > Upozornenie

## Upozornenie

Poznámky týkajúce sa používania
Poznámky týkajúce sa prostredia používania
Poznámky týkajúce sa manipulácie s prehrávačom
Poznámky týkajúce sa ochrany prehrávača pred namočením alebo navlhnutím

### Poznámky týkajúce sa používania

V nasledujúcej časti sú uvedené dôležité informácie týkajúce sa používania prehrávača. Dodržiavajte nižšie uvedené pokyny.

- Nedotýkajte sa nabíjateľnej batérie holými rukami, ak z nej vyteká kvapalina. V prípade vytečenia batérie sa obráťte na najbližšieho predajcu spoločnosti Sony, pretože kvapalina z batérie môže zostať v prehrávači. Ak sa vám kvapalina odstane do očí, nedrhnite si ich ani nešúchajte, pretože by to mohlo zapríčiniť oslepnutie. Oči si opláchnite čistou vodou a navštívte lekára.
  Ak sa vám kvapalina dostane na telo alebo oblečenie, okamžite ju zmyte. Ak to neurobíte, môžete si spôsobiť popáleniny alebo zranenie. V prípade popálenia alebo zranenia kvapalinou z batérie navštívte lekára.

- Ak prehrávač spôsobuje rušenie rádiového alebo televízneho príjmu, vypnite prehrávač a presuňte ho ďalej od rádia alebo televízora.

- Pri mimoriadne suchom vzduchu môžete na ušiach pocítiť jemné štípanie. Spôsobuje ho statická elektrina nahromadená v tele a nejde o poruchu prehrávača.
  Tento jav môžete minimalizovať nosením oblečenia vyrobeného z prírodných materiálov.

- Pri používaní remienka (nedodané) dávajte pozor, aby sa nezachytil o predmety okolo vás. Okrem toho nehojdajte prehrávačom zavesenom na remienku, aby ste ním neudreli iné osoby.

- V lietadle prehrávač používajte v súlade s letovými pokynmi a nepoužívajte ho počas vzlietania a pristávania lietadla.

- Ak vidíte blýskanie alebo počujete hrmenie, ihneď si zložte z uší slúchadlá a prestaňte používať prehrávač.

- Ak sa u vás vyskytne alergická reakcia na dodané slúchadlá, prestaňte ich okamžite používať a obráťte sa na lekára.

### Poznámky týkajúce sa prostredia používania

- Prehrávač nikdy nepoužívajte na miestach, kde by mohol byť vystavený extrémnemu svetlu, teplote, vlhkosti alebo otrasom. Prehrávač tiež nikdy nenechávajte vystavený vysokej teplote, napríklad vo vozidle zaparkovanom na slnku alebo na priamom slnečnom svetle. Prehrávač môže stratiť farbu a zdeformovať sa alebo poškodiť.

- Prehrávač nenechávajte na nadmerne prašnom mieste.

- Prehrávač nenechávajte na nestabilnom povrchu alebo v šikmej polohe.

### Poznámky týkajúce sa manipulácie s prehrávačom

- Pri odpájaní slúchadiel od prehrávača ťahajte za konektor slúchadiel. Ťahaním za kábel slúchadiel môžete spôsobiť poškodenie kábla.

- Na povrch displeja LCD nepôsobte veľkou silou. Môže to spôsobiť porušenie farieb alebo jasu alebo zapríčiniť poruchu displeja LCD.

- Pri používaní prehrávača dodržiavajte nižšie uvedené upozornenia, aby ste zabránili zdeformovaniu skrinky prehrávača alebo jeho poruche.

- Nesadajte si s prehrávačom uloženým v zadnom vrecku.

- Keď je prehrávač vložený do tašky s obtočeným káblom slúchadiel, nevystavujte túto tašku silným nárazom.

### Poznámky týkajúce sa ochrany prehrávača pred namočením alebo navlhnutím

- Prehrávač nevystavujte vode. Prehrávač nie je vodotesný. Dodržujte nižšie uvedené upozornenia.

- Dávajte pozor, aby vám prehrávač nespadol do umývadla alebo inej nádoby naplnenej vodou.

- Nepoužívajte prehrávač na vlhkých miestach alebo v zlom počasí, napríklad keď prší alebo sneží.

- Prehrávač chráňte pred vlhkosťou.
  Ak sa dotknete prehrávača mokrými rukami alebo ho umiestnite do mokrého kusu odevu, prehrávač sa môže navlhčiť, čo môže spôsobiť jeho poruchu.

Späť na začiatok