Používateľská príručka WALKMAN
Tlač
Úvodná strana > Nastavenia > Všeobecné nastavenia > Obmedzenie miery nabitia batérie [Battery Care]

## Obmedzenie miery nabitia batérie [Battery Care]

Cykly nabitia a vybitia batérie spôsobujú klesanie kapacity lítium-iónovej batérie, v dôsledku čoho sa skracuje jej výdrž. Režim [Battery Care] môžete použiť na obmedzenie znižovania kapacity batérie spôsobovaného cyklami nabíjania a vybíjania batérie, čím predídete skráteniu výdrže batérie.

1. V ponuke Home vyberte položku [Settings] [Common Settings] [Battery Care] požadovaný typ nastavenia.

Typ | Popis
[On] | Použije sa režim [Battery Care].
[Off] | Použije sa režim normálneho nabíjania batérie. (Predvolené nastavenie)

Poznámka

- Keď je položka [Battery Care] nastavená na možnosť [On], maximálna miera nabitia batérie je 90 %. V dôsledku toho sa výdrž batérie medzi jednotlivými nabitiami skráti približne o 10 %.

- V režime [Battery Care] zmizne prvý dielik na indikátore batérie o niečo rýchlejšie než štandardne. Je to spôsobené zastavením nabíjania batérie pred jej úplným nabitím (kvôli predĺženiu životnosti batérie), a nejde o poruchu.

Späť na začiatok