Používateľská príručka WALKMAN
Tlač
Úvodná strana > Riešenie problémov > Možné príčiny príznakov problémov > Pripojenie k počítaču

## Pripojenie k počítaču

Nie je možné nainštalovať softvér.

- Na počítači je nainštalovaný operačný systém, ktorý nie je prehrávačom podporovaný.

- Skontrolujte, aký operačný systém je na počítači nainštalovaný [Detaily].

- V operačnom systéme Windows je spustený iný softvér.

- Ak je spustený iný softvér, môže prekážať pri inštalácii. Dbajte na to, aby ste zastavili činnosť bezpečnostného softvéru, pretože môže výrazne zaťažovať počítač.

- Na pevnom disku sa nenachádza dostatok voľného priestoru.

- Zistite, aké je potrebné voľné miesto na inštaláciu aplikácie a vymažte nepotrebné súbory.

- Váš užívateľský účet nemá administrátorské oprávnenia alebo nie ste na počítači prihlásení ako administrátor.

- Aby ste mohli inštalovať softvér, musíte sa prihlásiť z účtu, ktorý má administrátorské oprávnenia alebo sa prihlásiť ako administrátor.

- Dialógové okno s hlásením je zakryté oknom inštalátora.

- Stláčajte klávesy [Alt] a [Tab], kým sa nezobrazí dialógové okno s hlásením. Potom postupujte podľa pokynov v hlásení.

Indikátor priebehu v okne inštalátora neindikuje žiadny priebeh. Prípadne sa indikátor prístupu na pevný disk niekoľko minút nerozsvieti.

- Počkajte, kým sa inštalácia nedokončí, pretože prebieha správne. Inštalácia môže trvať 30 alebo viac minút, v závislosti od počítača.

Pri pripojení k počítaču pomocou kábla USB (dodané) sa nezobrazí hlásenie [Connected USB. The player cannot be operated.] alebo [Connected USB (MTP). The player cannot be operated.]. (Počítač nerozpozná prehrávač.)

- Kábel USB nie je správne pripojený do konektora USB na počítači.

- Odpojte kábel USB a potom ho znova pripojte.

- Použite dodaný kábel USB.

- Používa sa rozbočovač USB.

- Pripojenie prehrávača cez rozbočovač USB nemusí fungovať. Pripojte prehrávač priamo k počítaču pomocou kábla USB (dodané).

- Konektor USB na počítači môže mať problém.

- Pripojte prehrávač do iného konektora USB na počítači.

- Pri prvom použití prehrávača, alebo ak je energia batérie nedostatočná, prehrávaču môže po pripojení k počítaču trvať až približne 30 sekúnd, kým zobrazí hlásenie. Neznamená to poruchu.

- Je možné, že prebieha autentifikácia softvéru. Tento proces môže trvať dlhší čas. Počkajte chvíľu.

- Inštalácia softvéru zlyhala.

- Preinštalujte softvér s použitím inštalátora. Importované údaje zostanú nedotknuté.

- Keď prehrávač nastavíte do pohotovostného režimu USB pripojenia pred pripojením k počítaču, zvýši sa pravdepodobnosť úspešného spojenia medzi prehrávačom a počítačom.

- Zvoľte možnosť [Yes] pre položku [USB Connection Mode] [Detaily]. Prehrávač prejde do pohotovostného režimu USB pripojenia a zobrazí sa obrazovka pohotovostného režimu USB pripojenia.

- Počítač používa iný softvér ako ten, ktorý sa používa na prenos.

- Odpojte kábel USB, počkajte niekoľko minút a potom kábel znova pripojte. Ak problém pretrváva, odpojte kábel USB, reštartujte počítač a potom znova pripojte kábel USB.

- Hlásenie [Connected USB. The player cannot be operated.] alebo [Connected USB (MTP). The player cannot be operated.] sa nemusí na prehrávači zobraziť v závislosti od softvérového prostredia spusteného na počítači.

- Spustite program Windows Media Player alebo program Prieskumník systému Windows.

- Ak problém pretrváva aj po vykonaní vyššie uvedených opatrení, stlačte tlačidlo RESET na prehrávači, odpojte prehrávač od počítača a znova ho pripojte prostredníctvom kábla USB (dodané).

Údaje nie je možné preniesť z počítača do prehrávača.

- Prenos sa môže zastaviť kvôli rušeniu, ako je napríklad statická elektrina atď. Toto zastavenie sa uskutočňuje za účelom ochrany údajov.

- Odpojte prehrávač a potom ho znova pripojte.

- Pri prenose súborov prostredníctvom presunutia myšou na počítači, v ktorom nie je nainštalovaný program Windows Media Player 11, môže byť obmedzené množstvo súborov (AAC, súbory videa atď.), ktoré je možné preniesť prostredníctvom presunutia myšou.

- Nainštalujte program Windows Media Player 11 z preberacej lokality Windows Media Player a potom súbory znova preneste prostredníctvom presunutia myšou. Pred nainštalovaním programu Windows Media Player 11 do počítača sa uistite, že váš softvér alebo služby zodpovedajú programu Windows Media Player 11. Bližšie informácie o používaní a podpore programu Windows Media Player nájdete na nasledujúcej webovej stránke:
  http://support.microsoft.com/

- Kábel USB nie je správne pripojený do konektora USB na počítači.

- Odpojte kábel USB a potom ho znova pripojte.

- V zabudovanej pamäti typu flash nie je dostatok voľného miesta.

- Vymazaním nepotrebných údajov zväčšite voľný priestor.

- Bližšie informácie o maximálnom počte súborov a priečinkov, ktoré je možné nahrať, pozri [Detaily].

- Skladby s obmedzenou dobou prehrávania alebo počtom prehraní nemusí byť možné preniesť kvôli obmedzeniam nastaveným vlastníkmi autorských práv. Obráťte sa na distribútora, ktorý vám poskytne bližšie informácie o nastaveniach jednotlivých zvukových súborov.

- V prehrávači sa nachádzajú neštandardné údaje.

- Preneste použiteľné súbory späť do počítača a naformátujte zabudovanú pamäť typu flash na prehrávači [Detaily].

- Je možné, že na prenos údajov do prehrávača používate nepodporovaný softvér.

- Nainštalujte podporovaný softvér a potom ho použite na prenos údajov.

- Údaje môžu byť poškodené.

- Vymažte údaje, ktoré nie je možné preniesť z počítača, a potom ich znova importujte do počítača. Pri importovaní údajov do počítača alebo pri prenose údajov do prehrávača zatvorte všetky ostatné aplikácie, aby sa zabránilo poškodeniu údajov.

- Je možné, že sa pokúšate preniesť súbor vo formáte, ktorý nie je možné prehrať.

- Informácie o podporovaných formátoch súborov, pozri [Detaily]. V závislosti od parametrov súboru sa môže stať, že ho nebude možné preniesť.

- Pokúšate sa preniesť súbory .m4a, .mp4, .3gp alebo .m4v do počítača, v ktorom je už nainštalovaný program Windows Media Player 10.

- Ak používate operačný systém Windows XP alebo Windows Vista, nainštalujte program Windows Media Player 11 z preberacej lokality Windows Media Player.

- Ak prenesiete údaje pomocou vhodného softvéru na prenos a prenos sa nevykoná, obráťte sa na výrobcu.

Prenos trvá príliš dlho.

- Prenášate veľký súbor.

- Prenos veľkého súboru môže trvať dlhšie.

Do prehrávača je možné preniesť iba malé množstvo údajov.

- V zabudovanej pamäti typu flash nie je dostatok voľného miesta.

- Vymazaním nepotrebných údajov zväčšite voľné miesto.

- V prehrávači sú uložené údaje, ktoré nie je možné na prehrávači prehrať.

- Ak sú v prehrávači uložené iné údaje ako skladby, videá alebo fotografie, môžete preniesť menej údajov. Údaje, ktoré nie je možné prehrávať na prehrávači, preneste späť do počítača, aby sa zväčšilo voľné miesto.

Skladbu v prehrávači nie je možné vrátiť do počítača.

- Pravdepodobne sa pokúšate vrátiť skladbu do počítača, ktorý nebol použitý na prenos skladby do prehrávača.

- Ak skladbu z počítača prenesiete do prehrávača prostredníctvom softvéru, môže sa stať, že ju nebude možné vrátiť z prehrávača do iného počítača. Skladbu vráťte do počítača, ktorý ste použili na jej prenos do prehrávača. Ak skladbu nie je možné vrátiť do počítača a chcete ju vymazať, na jej výber a vymazanie použite softvér.

- Je možné, že z počítača, ktorý ste použili na prenos skladby do prehrávača, ste danú skladbu vymazali.

- Ak vymažete skladbu z počítača, ktorý ste použili na prenos skladby do prehrávača, nebude možné vrátiť skladbu do počítača.

Prehrávač je počas pripojenia k počítaču nestabilný.

- Používa sa rozbočovač USB alebo predlžovací kábel USB.

- Pripojenie prehrávača cez rozbočovač alebo predlžovací kábel USB nemusí fungovať. Pripojte prehrávač priamo k počítaču pomocou kábla USB (dodané).

Nie je možné premenovať alebo vymazať priečinky.

- Priečinky [MUSIC], [MP_ROOT], [MPE_ROOT], [VIDEO], [DCIM], [PICTURE], [PICTURES], [PODCASTS], [RECORD] a [VOICE] nie je možné vymazať ani premenovať.

Späť na začiatok