Používateľská príručka WALKMAN
Tlač
Úvodná strana > Nastavenia > Všeobecné nastavenia > Nastavenie šetriča obrazovky [Screensaver Settings]

## Nastavenie šetriča obrazovky [Screensaver Settings]

Zapnutie/vypnutie šetriča obrazovky
Nastavenie typu šetriča obrazovky
Nastavenie času, po uplynutí ktorého sa spustí šetrič obrazovky
Táto funkcia umožňuje spustiť šetrič obrazovky, keď na prehrávači po určitý čas nevykonáte žiadny úkon. Šetrič obrazovky môžete nastaviť tak, aby buď jednoducho zobrazoval prázdnu obrazovku, alebo aby zobrazoval prezentáciu fotografií v prehrávači. Môžete tiež nastaviť čas, po uplynutí ktorého sa šetrič obrazovky spustí.

### Zapnutie/vypnutie šetriča obrazovky

1. V ponuke Home vyberte položku [Settings] [Common Settings] [Screensaver] [On/Off] požadovaný typ nastavenia.

Typ | Popis
[On] | Ak v priebehu určeného času nevykonáte žiadny úkon, spustí sa šetrič obrazovky. (Predvolené nastavenie)
[Off] | Šetrič obrazovky sa nespustí.

### Nastavenie typu šetriča obrazovky

1. V ponuke Home vyberte položku [Settings] [Common Settings] [Screensaver] [Type] požadovaný typ nastavenia.

Typ | Popis
[Blank] | Prázdna obrazovka. (Predvolené nastavenie)
[Slide Show] | Keď je prehrávač pripojený k zdroju striedavého prúdu, bude sa zobrazovať prezentácia. Prezentáciu nastavte podľa nasledujúceho postupu. (*1)

(*1) Prezentácia sa bude zobrazovať, len keď je prehrávač pripojený k zdroju striedavého prúdu a v prehrávači sa nachádzajú fotografie, ktoré je možné zobraziť v prezentácii. Ak je prehrávač napájaný z batérie, bude sa zobrazovať prázdna obrazovka, bez ohľadu na nastavenie. Po úplnom nabití, ak sa neprehrávajú žiadne skladby, sa prezentácia zastaví. Ak sa v prehrávači nenachádzajú fotografie, ktoré je možné zobraziť v prezentácii, šetrič obrazovky stmaví obrazovku.

#### Nastavenie prezentácie

Keď vyberiete položku [Slide Show], zobrazí sa obrazovka [Slide Show], kde budete môcť nastaviť prezentáciu. Vyberte požadovaný typ nastavenia.

Typ | Popis
[All Photos (VERT)] | Zobrazenie prezentácie zo všetkých snímok v prehrávači, v orientácii na výšku.
[All Photos (HORZ)] | Zobrazenie prezentácie zo všetkých snímok v prehrávači, v orientácii na šírku.
[Folder (VERT)] | Zobrazenie prezentácie zo snímok v priečinku [SCREENSAVER] pod priečinkom [PICTURE], v orientácii na výšku. (Predvolené nastavenie)
[Folder (HORZ)] | Zobrazenie prezentácie zo snímok v priečinku [SCREENSAVER] pod priečinkom [PICTURE], v orientácii na šírku.

### Nastavenie času, po uplynutí ktorého sa spustí šetrič obrazovky

1. V ponuke Home vyberte položku [Settings] [Common Settings] [Screensaver] [Delay] požadovaný typ nastavenia.

Typ | Popis
[15 Sec] | Šetrič obrazovky sa zobrazí, ak na prehrávači 15 sekúnd nevykonáte žiadny úkon.
[30 Sec] | Šetrič obrazovky sa zobrazí, ak na prehrávači 30 sekúnd nevykonáte žiadny úkon. (Predvolené nastavenie)
[1 Min] | Šetrič obrazovky sa zobrazí, ak na prehrávači 1 minútu nevykonáte žiadny úkon.
[3 Min] | Šetrič obrazovky sa zobrazí, ak na prehrávači 3 minúty nevykonáte žiadny úkon.
[5 Min] | Šetrič obrazovky sa zobrazí, ak na prehrávači 5 minút nevykonáte žiadny úkon.
[30 Min] | Šetrič obrazovky sa zobrazí, ak na prehrávači 30 minút nevykonáte žiadny úkon.

Poznámka

- V nasledujúcich prípadoch prehrávač nezobrazí šetrič obrazovky.

- Pri prehrávaní videa.

- Pri prehrávaní video podcastu.

- Pri prehrávaní skladby s nastavením položky [Display Lyrics] na možnosť [On (No Screen Off)].

- Pri prehrávaní skladby s nastavením položky [Karaoke/Language Study] na možnosť [Maximum Karaoke Mode] alebo [Minimum Karaoke Mode].

- Keď sa zobrazuje obrazovka [Voice Recording]. (Obrazovka stmavne bez ohľadu na nastavenia šetriča obrazovky.)

- Pri vyhľadávaní dostupnej stanice FM rádia a pri použití funkcie [Auto Preset] FM rádia.

- Keď je prehrávač pripojený k počítaču. (Namiesto spustenia šetriča obrazovka stmavne. Chvíľu po úplnom nabití sa obrazovka vypne bez ohľadu na nastavenie šetriča obrazovky.)

- Pri vytváraní alebo obnovovaní databázy.

- Analyzovanie skladieb pre funkciu „SensMe™ Channels“. (Namiesto spustenia šetriča obrazovka stmavne.)

- Keď je spustený budík.

- Nabíjanie batérie s položkou [Type] nastavenou na možnosť [Blank]. (Namiesto spustenia šetriča obrazovka stmavne.)

Späť na začiatok